# KOPSAVILKUMS

## Atbildes uz biežāk uzdotajiem jautājumiem

|  |  |
| --- | --- |
| Programmas nosaukums: | Patvēruma, migrācijas un integrācijas fonda Tematiskā Mehānisma Ārkārtas palīdzības (“Emergency Assistance”) projekts Nr. HOME-2022-AMIF-AG-EMAS-TF1-LV-0012 – UA-SUP |
| Projektu konkurss: | Nevalstisko organizāciju pasākumi Ukrainas civiliedzīvotāju atbalstam |
| Projektu pieteikumu konkursa izsludināšanas datums: | 14.08.2023. |
| Projektu pieteikumu iesniegšanas termiņš: | 11.09.2023. plkst. 12.00 |

|  |  |  |  |
| --- | --- | --- | --- |
| Nr. | Jautājums | Atbilde | Atsauce |
|  | Cik projekta pieteikumus drīkst iesniegt viens iesniedzējs? | Projektu konkursa kārtā viens projekta iesniedzējs drīkst iesniegt vienu projekta pieteikumu. Konkurss tiek organizēts divās kārtās. Pirmās kārtas projektu izmaksu attiecināmības periods ir no 2023.gada 1.jūlija līdz 2024.gada 30.jūnijam. Otrās kārtas projektu izmaksu attiecināmības periods ir no 2024.gada 1.jūlija līdz 2025.gada 30.jūnijam. Ja konkursa pirmajā kārtā tiks atbalstīti projektu pieteikumi par konkursa nolikuma 1.9. punktā norādīto pieejamo maksimālo programmas finansējumu, tad projektu pieteikumu konkursa otrā kārta netiks organizēta. | Konkursa nolikuma 1.11.. 1.15., 1.9.punkts |
|  | Vai projektā drīkst piedalīties tikai biedrības un nodibinājumi, kam ir pieredze palīdzības sniegšanā Ukrainas civiliedzīvotājiem? | Pieredzes ilgums palīdzības sniegšanā Ukrainas civiliedzīvotājiem ir kvalitātes vērtēšanas kritērijs, taču tas nav izslēdzošs – pieteikties var arī bez šīs pieredzes. Ja NVO ir pieredze jebkāda veida palīdzības sniegšanā Ukrainas civiliedzīvotājiem, to norāda projekta pieteikuma A1 sadaļā, taču to var neaizpildīt, ja atbalsts līdz šim nav sniegts.  Projektu pieteikumus, kuri visos kvalitātes vērtēšanas kritērijos ieguvuši vismaz minimālo punktu skaitu, vērtēšanas komisija sakārtos dilstošā secībā pēc iegūto punktu skaita. Ja vairāki projektu pieteikumi būs ieguvuši vienādu punktu skaitu, priekšroka tiks dota projekta pieteikumam, kurš būs ieguvis augstāku vidējo punktu skaitu 5.9.1., 5.9.2. un 5.9.4.vērtēšanas kritērijā. Pārējie projektu pieteikumi, kuriem nepietiks finansējuma, tiks noraidīti. | Konkursa nolikuma 5.9.6., 5.12.apakšpunkts |
|  | Vai drīkst attiecināt arī kravu sagatavošanu un sūtīšanu uz Ukrainu? | Projektos paredzēta tikai atbalsta sniegšana Ukrainas civiliedzīvotājiem Latvijā. | Konkursa nolikuma 1.2.punkts |
|  | Vai obligāti jānoslēdz brīvprātīgā darba līgums gadījumā, ja brīvprātīgais darbs tiek veikts tikai 2 h? | Līgumu par brīvprātīgo darbu obligāti jāslēdz rakstveidā, ja:   1. to pieprasa viena no pusēm; 2. ir paredzēts brīvprātīgā darba veicējam segt ar brīvprātīgo darbu saistītos izdevumus; 3. ir paredzēts veikt tādu brīvprātīgo darbu, kurā iesaistītas nepilngadīgas personas.   Konkursa nolikuma 1.14.punkts nosaka, ka, ja projekta aktivitāšu īstenošanā tiek iesaistīti brīvprātīgā darba veicēji, ar tiem tiek slēgti brīvprātīgā darba līgumi, kuros ir norādīti konkrēti darba pienākumi, un šī informācija ir iekļaujama projekta pieteikumā.  Konkrētajā piemērā, ja brīvprātīgais piesaistīts tikai uz 2 h konkrētu pienākumu veikšanai, aicinām izvērtēt, cik būtiski ir šo informāciju iekļaut projekta pieteikumā. | Konkursa nolikuma 1.14. punkts, Brīvprātīgā darba likuma 6.pants |
|  | Vai projekta pieteikumā jānorāda unikālo brīvprātīgo skaits vai kopējais katrā reizē iesaistīto brīvprātīgo skaits? | Aicinām projekta pieteikumā norādīt unikālo brīvprātīgo skaitu, ar kuriem tiek plānots noslēgt brīvprātīgā darba līgumu. |  |
|  | Vai projekta budžetā drīkst iekļaut brīvprātīgo koordinatora atlīdzības izmaksas? | Jā, projekta ietvaros ir atbalstāmas ar brīvprātīgā darba nodrošināšanu saistītas izmaksas. | Konkursa nolikuma 1.6.1.6. un 4.1.4.1. apakšpunkts |
|  | Vai latviešu valodas mācības drīkst paredzēt tikai jauniešiem? | Ja projektā plānotās apmācības nepārklājas ar citu projektu/ programmu darbību un finansējumu, tad latviešu valodas mācības var nodrošināt Ukrainas civiliedzīvotājiem Latvijā bez vecuma ierobežojuma. Skolas vecuma bērnu gadījumā aicinām projekta pieteikumā pamatot, kāpēc mācības nepieciešamas papildus skolas programmai. |  |
|  | Vai plānotiem atbalsta pasākumiem jābūt precīzam plānam ar datumiem? | Aicinām norādīt vismaz plānotā pasākuma mēnesi. Norādot projekta pieteikumā konkrētu aktivitātes norises datumu, ja projekts tiek apstiprināts īstenošanai, tā īstenošanas laikā dažādu apstākļu rezultātā var rasties nepieciešamība veikt izmaiņas. Jebkurā gadījumā aktivitātes norises laika izmaiņas projekta īstenošanas laikā, ja tas iekļaujas sākotnēji plānotajā projekta īstenošanas periodā ir izmaiņas, kuru rezultātā nav nepieciešami līguma grozījumi. | Konkursa nolikuma 1.6.1.2. apakšpunkts |
|  | Vai projektā drīkst iesaistīt arī ārvalstu lektorus? | Ja aktivitātes mērķauditorija ir Ukrainas civiliedzīvotāji Latvijā, tad drīkst piesaistīt arī lektorus no ārvalstīm. Tāpat kā citos gadījumos arī šāda veida izmaksām ir jābūt ar atbilstošiem darījumu apliecinošiem dokumentiem, ko projekta īstenotājs glabā projekta lietā (ja projekts tiek apstiprināts īstenošanai). |  |
|  | Ko norādīt projekta pieteikuma B8 sadaļā “Projekta saturiskā saistība ar citiem iesniegtajiem/ īstenotajiem/ īstenošanā esošiem projektiem”, ja projekta pieteicējs neīsteno nevienu tematiski saistītu projektu? | Ierakstiet tabulā “Nav īstenoti tematiski saistīti projekti”. |  |
|  | Kā varēs attiecināt izmaksas, kas radušās pirms projekta līguma parakstīšanas – no 01.07.2023., ja projekts tiks apstiprināts īstenošanai? | Atbilstošās aktivitātes apraksta projekta pieteikumā un iekļauj projekta budžetā. Maksājumus pirms projekta apstiprināšanas veic par nevaldības organizācijas finanšu līdzekļiem un projekta apstiprināšanas gadījumā attiecināmos izdevumus iekļauj starpposma pārskatā, veicot pārgrāmatošanu organizācijas grāmatvedībā. Vēršam uzmanību, ka projektā nedrīkst iekļaut tādus izdevumus, kas jau tiek finansēti citu projektu ietvaros no citiem finansējuma avotiem. | Konkursa nolikuma 3.1.3. apakšpunkts |
|  | Vai drīkst attiecināt tehniskā nodrošinājuma un inventāra iegādes izmaksas? | Inventāra iegāde būs attiecināma gadījumos, ja projekta iesniedzējs var pamatot ar aprēķiniem, ka saimnieciskā izdevīguma ziņā iegāde būs izdevīgāka nekā noma. Izmaksu nepieciešamība aktivitāšu īstenošanai un atbilstība lietderības, ekonomiskuma un efektivitātes principiem ir jāpamato projekta pieteikuma C 2.sadaļā “Projekta budžeta pozīciju skaidrojums”. | Konkursa nolikuma 4.1.4.3. apakšpunkts |
|  | Vai drīkst budžetā iekļaut arī degvielas izmaksas? | Degvielas izmaksas būs attiecināmas tad, ja tās tiešā veidā saistītas ar palīdzības sniegšanu (arī brīvprātīgā darba nodrošināšanu). Saskaņā ar konkursa nolikuma 4.2.5. apakšpunktu nav attiecināmi personāla ikdienas ceļa izdevumi no mājām uz darbu. Izmaksu nepieciešamība aktivitāšu īstenošanai un atbilstība lietderības, ekonomiskuma un efektivitātes principiem ir jāpamato projekta pieteikuma C 2.sadaļā “Projekta budžeta pozīciju skaidrojums”. | Konkursa nolikuma  4.1.4.7. un 4.2.5. apakšpunkts |